stanford-oval/wikipedia huggingface dataset:
Aukusti Mäkipeska
Poliittisen elämän alku

Säädyltään talonpoikana Mäkipeska aloitti yhteiskunnallisen toimintansa hyvinkin tavanomaisesti, oman kotipitäjänsä yhteisten asioiden hoitamisella. Näin hänen lähiympäristönsä oppi tuntemaan hänet pätevänä asioiden hoitajana. Hän toimi mm. kihlakunnanoikeuden lautamiehenä, köyhäinhoidon, joka oli pitäjän ehkä tärkeimpiä toimialueita, esimiehenä sekä seurakunnan vt. lukkarinakin.
Valtiopäivämies

Kun vuonna 1863 alkoi uudelleen pitkään keskeytyksissä olleiden maapäivien toiminta Suomessa, niin Mäkipeska lähti innolla mukaan myös näihin valtakunnallisiin rientoihin. Hänet valittiinkin Ylä-Satakunnan alisen (eli Ruoveden) tuomiokunnan valtiopäivämieheksi vuosien 1863–1864 maapäiville. Talonpoikaissäädyn ongelma oli sen osanottajien poliittinen kokemattomuus ja vähäinen aiempi osallistuminen valtakunnantason poliittiseen elämään. Kaikkein aktiivimmat talonpojat eivät olleet syystä tai toisesta tuleet edes valituiksi. Myös säädyn jäsenten yleinen tuntemattomuus oli toimintaa vaikeuttava tekijä. Ongelmaksi nousi säädyn puhemiehen valinta.
Valitsijat kuitenkin muistivat, että erässä aiemmassa yleisessä maanviljelykokouksessa oli Mäkipeska käyttänyt asiantuntevia ja rakentavia puheenvuoroja. Lisäksi hänellä oli ollut sujuva ulosanti ja hyvä arvostelukyky. Näin valinta päätyi Mäkipeskaan. Vielä valtiopäivilla 1867 ja 1872 Mäkipeska toimi samassa säätynsä puhemiehen tehtävässä.  Valinta oli siis ollut onnistunut. Tämän jälkeen hän ei enää osallistunut valtiopäiville ja valtakunnan politiikkaan, koska oli menettänyt vaalikelpoisuutensa. Valituksi saattoi näet tulla vain talonpoikaista maata omistava henkilö, ja Mäkipeska oli myynyt oman maatilansa vanhimmalle pojalleen.
Toimiessaan säätynsä puhemiehenä ei Aukusti Mäkipeska voinut ottaa osaa säädyssä käytyyn yleiseen keskusteluun tai kantaa julkisesti suuntaan tai toiseen. Tehtävässään hän kuitenkin onnistui, sillä loistavana puhujana hän vaikutti yleisellä esiintymisellään. Lisäksi hän selvisi mainosti kolmen muun säädyn edustajien kanssa yhteisistä neuvotteluista ja tehtävistä. Jopa ruotsinkielinen Helsingfors Dagblad kehui hänen toimintaansa ja ihmetteli, miten talonpoikainen sääty oli vastoin kaikkia ennakko-odotuksia saanut Mäkipeskan kaltaisen pätevän puhemiehen.
Poliittisen uransa aikana Mäkipeska sai paljon tunnustusta. Vuonna 1868 hänelle myönnettiin keisarin suomalaisista varoista 2 000 markan suuruinen palkinto ”suosion osoitukseksi niistä kansalaisansioista, joita Mäkipeska on osoittanut talonpoikaissäädyn puhemiehenä ja hoitaessaan köyhiä kunnassaan”.
Elämän loppuvaiheet

Valtiopäiväuran jälkeen Mäkipeskan elämä kulki tavallaan alaspäin, sillä myytyään talonsa hän muutti Tampereelle ja aloitti siellä joukon erilaisia liikeyrityksiä. Nämä yritykset eivät kuitenkaan menestyneet, vaan Mäkipeska menetti varallisuutensa ja joutui suuriin taloudellisiin vaikeuksiin. Loppuelämänsä aikana hän kärsi suurta puutetta.
Aukusti Niemi

Virittäjän perustajat vuonna 1894: Aukusti Niemi, Uuno Karttunen, Vihtori Alava, Kustaa Karjalainen, E. A. Tunkelo ja Juho Vennola.
Aukusti Robert Niemi, entinen Peinikkala (25. heinäkuuta 1869 Lemu – 28. lokakuuta 1931 Helsinki) oli suomalainen kansanrunouden tutkija ja Helsingin yliopiston kansanrunouden professori.
Henkilöhistoria

Niemen vanhemmat olivat ratsutilallinen Pietari Wilhelm Mattsson-Peinikkala ja Maria Kristina Juhantytär. Hän pääsi ylioppilaaksi 1888 ja valmistui filosofian kandidaatiksi 1891 ja lisensiaatiksi 1899. Niemi teki kansanrunouden keruumatkoja Viroon 1898, Suomen ja Venäjän Karjalaan 1901 ja 1904 sekä Liettuaan 1900, 1902 ja 1909–1912.
Niemi toimi Suomalaisen Kirjallisuuden Seuran sihteerinä 1900–1909. Hän oli Helsingin yliopiston suomalaisen kansanrunouden ja kirjallisuuden dosentti 1899–1918, suomalaisen kansanrunoustieteen ylimääräinen professori 1918–1930 ja professori 1930–1931.
Niemi oli Karjalan sivistysseuran kunniajäsen vuodesta 1924, ja hänestä tuli Suomalais-liettualaisen yhdistyksen puheenjohtaja 1931 ja Kaunasin yliopiston kunniatohtori 1923. Niemi laati 1920 suunnitelman Liettuan kouluolojen järjestämisestä.
Niemen puoliso oli Hilma Elisabeth Nyholm. Heidän pojastaan Turo Niemestä tuli lääketieteen ja kirurgian tohtori.
Aiheesta muualla

Vapaasti ladattavia Aukusti Robert Niemen e-kirjoja Project Gutenbergiltä ja Projekti Lönnrotilta
/ Niemi, Aukusti Robert (1869–1931). Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Hannes Jukonen : Professori A. R. Niemi ja Liettuan kansanrunous, Kansan kuvalehti, 25.03.1932, nro 13, s. 10, Kansalliskirjaston digitaaliset aineistot
Gédéon Kalulu

Gédéon Kalulu vuonna 2024.
Gédéon Kalulu Kyatengwa (s. 29. heinäkuuta 1997 Lyon, Ranska) on ranskalais-kongolainen jalkapalloilija, joka pelaa puolustajana FC Lorientille Ligue 1:ssa. Hän siirtyi AC Ajacciosta FC Lorientiin 30.6.2022 2,50 miljoonan siirtokorvauksella, jossa Kalululla on sopimus vuoteen 2026 asti. Hän edustaa myös Kongon demokraattisen tasavallan jalkapallomaajoukkuetta, johon hän liittyi vuonna 2021. Kalulu on 178 cm pitkä ja painaa 78 kg. Hän on oikeajalkainen. Hänellä on Ranskan sekä Kongon demokraattisen tasavallan kansalaisuus. Kalulu pelasi AC Ajacciossa Ligue 2:ssa. Gédéon Kalulu on Aldo Kalulun, Pierre Kalulun sekä Joseph Kalulun veli.
Saavutukset

AC Ajaccio
Ligue 2: Toinen sija kaudella 2021-2022
Aiheesta muualla

Gédéon Kalulun instagram-tili
Gåte

| Gåte |
| --- | --- |
 Gåte esiintymässä vuoden 2024 Eurovision laulukilpailussa toukokuussa.
Tiedot
Toiminnassa:  1999–1999-2005, 2009-2010, 2017-
Tyylilaji:  progressiivinen rock folkrock
Kotipaikka:  Trøndelag, Norja
Laulukieli:  norja
Jäsenet:  Gunnhild Sundli, laulu   Sveinung Sundli, laulu, koskettimet, viulu   Magnus Børmark, kitara  
Entiset jäsenet:  Gjermund Landrø, laulu, basso   Kenneth Kapstad, rummut, perkussiot   Martin Langlie, rummut  
Levy-yhtiö:  Warner  
Infobox OKNimi-testi OK: 
Gåte on norjalainen yhtye, joka soittaa norjalaista kansanmusiikkia, jossa on vaikutteita rockista ja elektronisesta musiikista. Yhtyeen musiikkia luonnehditaan joskus progressiiviseksi folk rockiksi.
Gåten perustetivat Trøndelagissa vuonna 1999 sisarukset Gunnhild ja Sveinung Sundli sekä Magnus Børmark, Landizer Gjermundør ja Martin Langlie. Yhtyeen ensimmäinen täysimittainen albumi oli Jygri vuodelta 2002. Yhtye voitti vuonna 2002 parhaan tulokkaan Spellemannprisen-palkinnon. Yhtye ilmoitti jäävänsä tauolle syyskuussa 2005.
Yhtye edusti Norjaa vuoden 2024 Eurovision laulukilpailussa kappaleella Ulveham. Yhtye tuli finaalin viimeiseksi saatuaan yhteensä 16 pistettä, joista 4 yleisöltä ja 12 ammattiraadeilta.
Diskografia > Studio- ja konserttialbumit

Jygri (Studioalbumi), 2002
Iselilja (Studioalbumi), 2004
Liva (Konserttialbumi), 2006
Svevn (Studioalbumi), 2018
Nord (Studioalbumi), 2021
Diskografia > EP:t ja singlet

Gåte EP (aka Gammel) (2000)
Gåte EP (2002) (aka Grusomme skjebne) (2002)
Statt opp (Maggeduliadei) (EP, 2003)
Sjå attende (Single, 2004)
Attersyn EP (Drabant Music, 2017)
Kom no disjka (2018)
Vandrar (EP, 2023)
Svarteboka (Single, 2023)
Ulveham (Single, 2024)
Hannele Yki-Järvinen

Hannele Yki-Järvinen (s. 25. helmikuuta 1956 Helsinki) on suomalainen lääkäri. Lääketieteen ja kirurgian tohtori Yki-Järvinen on ollut Helsingin yliopiston sisätautiopin professori vuodesta 1997 ja HYKSin Diabetesklinikan ylilääkäri vuodesta 2000. Hän oli Suomen Akatemian akatemiaprofessorina 1995–2000 ja  2000–2005, Texasin yliopiston apulaisprofessorina 1994–1997 ja Karoliinisen instituutin professorina vuodesta 2002. Hän on kansainvälisesti arvostettu diabeteksen, tarkemmin insuliiniresistenssin, tutkija. Yki-Järvinen havaitsi kroonisen hyperglykemian aiheuttavan insuliiniresistenssiä. Hän sai 1995 nuoren tutkijan Anders Jahren palkinnon.
Gunnar Bråthen

| Gunnar Bråthen |
| --- | --- |

Norjan palkka- ja hintaministeri
 Gerhardsenin III hallitus 1. elokuuta 1955 – 9. huhtikuuta 1959  
Edeltäjä:  virka perustettu
Seuraaja:  Gunnar Bøe
Henkilötiedot
Syntynyt: 7. lokakuuta 1896 Hole, Norja
Kuollut: 7. kesäkuuta 1980 (83 vuotta)
Tiedot
Puolue:  Työväenpuolue
Gunnar Bråthen (7. lokakuuta 1896 Hole – 7. kesäkuuta 1980) oli norjalainen ammattiyhdistysmies ja työväenpuolueen poliitikko. Hän toimi Norjan palkka- ja hintaministerinä 1955–1959.
Aiheesta muualla

Kuvia tai muita tiedostoja aiheesta Gunnar Bråthen Wikimedia Commonsissa
Gunnar Bråthen Norjan suurkäräjien verkkosivuilla (norjaksi)
Hannele Tonna

| Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Maa:   Suomi> Naisten hiihtosuunnistus. |
| --- | --- | --- | --- |
|  Kultaa | Åsarna 2004 | viesti |  |
|  Kultaa | Rusutsu 2009 | sprintti |  |
|  Hopeaa | Åsarna 2004 | normaali- matka |  |
|  Hopeaa | Moskova 2007 | pitkä matka |  |
|  Hopeaa | Moskova 2007 | viesti |  |
|  Pronssia | Kittilä 2005 | viesti |  |
|  Pronssia | Tänndalen 2011 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | S-chanf 2008 | viesti |  |
|  Hopeaa | Castelrotto 2003 | keskimatka |  |
|  Pronssia | Ivanovo 2006 | pitkä matka |  |
Hannele Tonna (o.s. Valkonen, s. 3. tammikuuta 1978) on suomalainen hiihtosuunnistaja ja maailmanmestari. Seuratasolla hän edustaa Hankasalmen Hankaa ja häntä valmentaa Eivind Tonna.
Tonna – tuolloin vielä Valkonen – aloitti menestyksekkään uransa jo nuorten sarjoissa: vuonna 1996 hän voitti viestissä MM-pronssia ja kaksi vuotta myöhemmin normaalimatkalla MM-pronssia ja viestissä MM-kultaa. Vuonna 2001 Valkonen osallistui ensimmäisiin aikuisten arvokisoihin EM-kilpailuihin ilman suurempaa menestystä. Seuraavana vuonna hän voitti Pohjoismaiden mestaruuskisoissa viestihopeaa. Toisissa EM-kilpailuissaan Castelrottossa 2003 hän voitti hopeaa keskimatkalla nousten samalla Suomen kirkkaimpaan hiihtosuunnistuseliittiin. Hän on toistaiseksi voittanut urallaan seitsemän MM-mitalia, kolme EM-mitalia ja yhdeksän PM-mitalia. Ensimmäisen MM-kultansa Valkonen voitti 2004 Åsarnassa joukkuetovereineen Liisa Anttila ja Erja Jokinen. Rusutsussa Japanissa 2009 Tonna voitti ensimmäisen henkilökohtaisen MM-kultansa sprintissä.
Hannele Tonna on saavuttanut menestystä myös suunnistuksessa, jossa hän edustaa Asikkalan Raikasta. Tonnalla on tilillään Venlojen viestin voitto kesältä 2007, jolloin hän vastasi Raikkaan avausosuudesta.
Tonnan isä on tunnettu hiihtosuunnistusvalmentaja Paavo Valkonen.
Gunnar Bøe

| Gunnar Bøe> Norjan palkka- ja hintaministeri |
| --- | --- |
 Gerhardsenin III hallitus 9. huhtikuuta 1959 – 1. syyskuuta 1962  
Edeltäjä:  Gunnar Bråthen
Seuraaja:  Karl Trasti
Henkilötiedot
Syntynyt: 20. tammikuuta 1917 Bergen, Norja
Kuollut: 9. joulukuuta 1989 (72 vuotta) Trondheim, Norja
Ammatti:  professori, poliitikko
Tiedot
Puolue:  Työväenpuolue
Koulutus:  Oslon yliopisto
Gunnar Bøe (20. tammikuuta 1917 Bergen – 9. joulukuuta 1989 Trondheim) oli norjalainen työväenpuolueen poliitikko. Hän toimi Norjan palkka- ja hintaministerinä 1959–1962. Hän oli taloustieteen professori vuodesta 1956 ja Norjan teknillisen korkeakoulun rehtori 1969–1972.
Aiheesta muualla

Gunnar Bøe Norjan suurkäräjien verkkosivuilla (norjaksi)
Hakjärvi

| Hakjärvi |
| --- | --- |
Valtiot:  Suomi 
Paikkakunta:  Espoo
Koordinaatit:  60°14′45″N, 24°36′25″E
Mittaustietoja
Pinnankorkeus:  40 m 
Rantaviiva:  2 km 
Pinta-ala:  0,13 km² 
 fiHakjärvi 
Hakjärvi (ruots. Hackjärv) on noin kolmentoista hehtaarin laajuinen järvi läntisessä Espoossa. Virallisen kaupunginosajaon mukaan se sijaitsee pääosin Vanha-Nuuksion kaupunginosassa. Järven eteläisin osa sijaitsee Nupurin kaupunginosassa. Nuuksion Pitkäjärvi sijaitsee Hakjärven pohjoispuolella. Hakjärven muita naapurijärviä ovat Nupurinjärvi lounaassa ja Sorlampi pohjoiskoillisessa. Nuuksion Pitkäjärven pinta on noin kolmetoista metriä Hakjärveä alempana, Sorlammen pinta on puolestaan noin viisitoista metriä Hakjärveä ylempänä.
Hakjärven rannoilla on harvaa pientaloasutusta. Järven lounaisrannan kupeessa on pieni luonnonsuojelualue. Koillisessa on suoalue Hakjärvimossen, joka on muodostunut umpeenkasvaneesta järvestä. Hakjärven ja Sorlammen välissä on noin 75 hehtaarin laajuinen Hakjärven luonnonsuojelualue, jota halkoo kaksi etelä–pohjoissuuntaista rotkolaaksoa.
Hakka

Hakka voi tarkoittaa ainakin seuraavia asioita:
hakka-kiina, arviolta noin 30 miljoonan ihmisen kiinansukuinen kieli
hakka-kansa tai sen edustaja, pohjoisesta Kiinasta alun perin tuleva Han-kiinalainen kansa
Hakka, Oy Juho Jussilan valmistama puulelu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hakka”, voi hakea sivunnimihaulla, laajalla sivunnimihaulla tai tekstihaulla.
Grönlannin yliopisto

| Grönlannin yliopisto> Ilisimatusarfik |
| --- | --- |

Perustettu:  1987
Rehtori:  Gitte Adler Reimer
Opiskelijoita:  242 (2021)
Sijainti:  Nuuk,  Grönlanti (64°11′27″N, 51°41′46″W)
Osoite:  Manutooq 1, 3905 Nuuk
Sivusto:  uni.gl
Grönlannin yliopisto (grönlanniksi Ilisimatusarfik, tansk. Grønlands Universitet) on Nuukissa sijaitseva, Grönlannin ainoa yliopisto. Se on Arktisen yliopiston jäsen.
Historia

Vuonna 1974 Grönlannin aluevaltuusto ehdotti yliopiston kaltaisen oppilaitoksen perustamista Grönlantiin. Vuonna 1981 Grönlannin parlamentti päätti tällaisen oppilaitoksen perustamisesta. Sen johtajaksi nimitettiin vuonna 1983 professori Robert Petersen. Vuoteen 1987 asti oppilaitoksen nimi oli tanskaksi Inuit Instituttet, ’Inuitti-instituutti’; grönlanninkielinen nimi Ilisimatusarfik on ollut käytössä alusta lähtien. Instituutti otti ensimmäiset opiskelijansa vuonna 1984. Vuonna 1987 sille luotiin yliopistolle ominainen hallintorakenne, ja sen tanskankieliseksi nimeksi muutettiin Grønlands Universitet, ’Grönlannin yliopisto’; virallinen yliopiston asema sille kuitenkin myönnettiin vasta kaksi vuotta myöhemmin. Vuonna 2008 yliopisto siirtyi nykyisiin tiloihinsa Ilimmarfik-kampukselle.
Instituutit

Yliopisto koostuu neljästä instituutista:
kulttuurin, kielten ja historian instituutti
opetuksen instituutti
yhteiskunnan, talouden ja journalistiikan instituutti
terveyden ja luonnon instituutti
Opiskelijat

Vuonna 2021 opiskelijoita oli 242, jotka jakautuivat seuraavasti:
| Ala | Opiskelijoita |
| --- | --- |
Opetus: 64
Oikeustiede: 26
Kulttuuri- ja sosiaalihistoria: 26
Yhteiskuntatieteet: 25
Kauppatieteet: 21
Kääntäminen ja tulkkaaminen: 20
Sosiaalityö: 18
Sairaanhoito: 17
Kielet, kirjallisuus ja media: 14
Teologia: 6
Journalismi: 5
Yhteensä: 242
Yliopiston rakennus.
HMS Kangaroo (1900)

| HMS Kangaroo |
| --- | --- |

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  29. joulukuuta 1899
Laskettu vesille:  8. syyskuuta 1900
Palveluskäyttöön:  heinäkuu 1901
Loppuvaihe:  myyty romutettavaksi 1920
Tekniset tiedot
Uppouma:  390 t (standardi) 420 t (max)
Pituus:  66,98 m (kokonaispituus)
Leveys:  6,34 m
Syväys:  2,72 m
Koneteho:  6 200 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Kangaroo oli Britannian kuninkaallisen laivaston vuonna 1900 vesille laskettu torpedovenehävittäjä.
Valmistus

Palmers Shipbuilding and Iron Company valmisti aluksen ilman tilausta. Köli laskettiin 29. joulukuuta 1899 telakkanumerolla 787. Alus laskettiin vesille 8. syyskuuta 1900 ja laivasto lunasti aluksen vuosien 1900-1901 laivasto-ohjelman täydennyksenä. Alus valmistui heinäkuussa 1901.
Palvelus

Palvelukseen otettaessa alus liitettiin Välimeren laivastoon, jossa se palveli vuoden 1905 Atlantin laivastoon siirtoonsa saakka. Vuotta myöhemmin alus siirrettiin Britteinsaarille. Alus myytiin 23. maaliskuuta 1920 M. Yatesille romutettavaksi.
Gunnar Bucht

Gunnar Bucht.
Gunnar Bucht (s. 5. elokuuta 1927) on ruotsalainen säveltäjä. Hän syntyi Stocksundissa ja opiskeli musiikkitiedettä Uppsalan yliopistossa. Sävellysopetusta hän sai Karl-Birger Blomdahlilta, Carl Orffilta, Goffredo Petrassilta ja Max Deutschilta. Hän debytoi pianistina vuonna 1949.
Bucht on opettanut Tukholman yliopistossa ja Tukholman kuninkaallisessa musiikkikorkeakoulussa. Jälkimmäistä hän johtikin vuosina 1987–1993. Hänestä tuli Ruotsin kuninkaallisen musiikkiakatemian jäsen vuonna 1964. Hänet palkittiin Litteris et Artibus -mitalilla 1987.
Buchtin sävellystuotantoon kuuluu monen tyyppistä taidemusiikkia; joukossa on muun muassa kaksitoista sinfoniaa ja ooppera Tronkrävarna.
Aiheesta muualla

Gunnarbucht.com (englanniksi)
HTC Desire

| HTC Desire |
| --- | --- |
 HTC Desire aloitusnäkymä.
Valmistaja:  HTC
Julkaistu:  16. helmikuuta 2010
Mitat:  212 mm x 60 mm x 11,9 mm
Paino:  135 grammaa
Suoritin:  1,1 GHz Qualcomm QSD8250 Snapdragon
Grafiikkapiiri:  Adreno 200 (AMD Z430)
Flash-muisti:  512 MB (josta 150 MB käyttäjän käytettävissä), laajennettavissa micro-SD-muistikortilla 32 gigatavuun asti.
Radio:  FM-radio
Musiikkisoitin:  Kyllä
Käyttöjärjestelmä:  Android 2.1
Tiedonsiirto:  Bluetooth 2.1, MicroUSB -liitin (USB-lataus)
Infobox OKNimi-testi OK: 
HTC Desire on HTC:n valmistama älypuhelin. Sen koodinimi oli Bravo ja se julkaistiin 16. helmikuuta 2010 Yhdysvalloissa.
Puhelimen käyttöjärjestelmä on Android 2.1, mutta päivitykset Android 2.2:een ja 2.3:een ovat saatavilla.
HTC Desiren ensimmäisissä versioissa näyttö oli valmistettu Amoled-tekniikalla, mutta näyttöjen tuotantovaikeuksien vuoksi HTC siirtyi käyttämään näissä puhelimissa super-lcd-näyttöjä.
Aiheesta muualla

Kuvia tai muita tiedostoja aiheesta HTC Desire Wikimedia Commonsissa
Asymptoottinen suoritusaika

Asymptoottinen suoritusaika kuvaa algoritmin suoritusajan rajoja suhteessa algoritmin käsittelemän tietojoukon kokoon. Tietojoukon koon kasvaessa algoritmin suoritusaika lähestyy, mutta ei koskaan lähestymissuunnasta riippuen ylitä tai alita, asymptoottista rajaa.[lähde? ] Ajan yksikkönä käytetään yhtä algoritmin suorittamaa askelta. Esimerkiksi hyvin sekoitettu korttipakka, jossa on N korttia voidaan järjestää arvojärjestykseen käymällä pakka läpi korkeintaan N kertaa ja jos havaitaan vierekkäiset kortit väärässä järjestyksessä, vaihdetaan näiden paikkaa (kuplalajittelu). Tällöin korttipakan järjestämisen asymptoottinen ylärajan sanotaan olevan O(n2). Jos korttipakka on jo järjestyksessä, se havaitaan käymällä kaikki kortit läpi, mistä saadaan asymptoottiseksi alarajaksi Θ(n).
Puhtaan matematiikan ja mekaanisen laskennan välillä on useita eroja, joista yksi on monien matematiikan funktioiden asymptoottinen luonne. Mikäli näitä funktioita pyritään ratkaisemaan alkeisoperaatioiden avulla, laskenta-aika venyy. Piin desimaalien laskenta on tästä yksi esimerkki. Käytännössä usein riittää kuvata yhtälö yksinkertaisemmassa muodossa, koska käsiteltävien desimaalien määrä monissa järjestelmissä (esimerkiksi talous-) on rajoitettu. Alla on matemaattinen kuvaus riittävällä tarkkuudella ratkeavasta funktiosta.
Aikavaatimuksen (kompleksisuus) lisäksi algoritmilla voi olla tilavaatimus eli paljonko resursseja (muistia) suoritus voi käyttää. Lisäksi suorituksen kustannus on laskenut sekä muistilatenssin suhteellinen vaikutus suoritusaikaan on kasvanut. Välimuistihutien vaikutus on nykyään merkittävä tekijä algoritmien suunnittelussa.
Taustaa

J. Hartmanis ja R. E. Stearns julkaisivat vuonna 1965 artikkelin On The Computational Complexity of Algorithms, jossa laskennallista (komputaatio) kompleksisuutta verrattiin miten nopeasti kuvitteellinen Turingin kone pystyy käsittelemään käskynauhaa. Abstraktia mallia käytettiin, koska kaikki digitaaliset tietokoneet ovat ideaalisessa muodossa Turingin koneen kaltaisia.
Merkintätavat

Funktioiden kasvunopeudesta käytetään useita eri merkintätapoja. Tässä niistä yleisimmät, eli
Bachmann–Landau -notaatio tai iso-O -notaatio – aidosti ylhäältä rajoitettu.
Theta-notaatio tai iso theta (Θ) – aidosti alhaalta ja ylhäältä rajoitettu.
Iso-omega -notaatio (Ω)
Lisäksi vielä vähemmän käytetty merkintätapa:
ω-notaatio – aidosti [lähde? ] alhaalta rajoitettu, joka tarkoittaa lyhyesti Suoritukseen kuluu vähintään näin monta alkeisoperaatiota, mutta se voi kuluttaa enemmänkin
Iso-O -notaatio

Yleisesti iso-O -notaationa tunnettu merkintätapa on tunnettu myös Bachmann–Landau -notaationa.
Myös termiä Ordo-notaatio käytetään.[lähde? ]
Matemaattinen merkitys:
..missä c2 on jokin positiivinen reaaliluku ja n0 on jokin luonnollinen luku.
Merkitään, että f(n) = Ο(g(n)).
Ordo-merkintä kuvastaa pahinta mahdollista tapausta. Se rajoittaa ylhäältä päin aidosti algoritmin suoritusaikaa. Esimerkiksi pikalajittelu toimii nopeimmin jos alkiot ovat syötteessä mahdollisimman sekaisin. Lisäyslajittelu toimii nopeimmin jos alkiot ovat jo järjestyksessä, ja hitaimmin jos käänteisessä järjestyksessä. Ordo-notaatiolla jätetään syötteen aiheuttama suoritusajan vaihtelu huomiotta, ja keskitytään vain pahimpaan mahdolliseen tapaukseen, jolloin lajittelu kestää eniten aikaa.
Ordo-notaatiolla siis ilmoitetaan:
Theta-notaatio

Matemaattinen merkitys:
.. missä c1,c2 on jokin positiivinen reaaliluku ja n0 on jokin luonnollinen luku.
f(n) on jokin Θ(g(n)):ään sisältyvä funktio, toisin sanoen: on olemassa sellaiset vakiot c1,c2 että f(n) on jossain välillä c1*g(n)..c2*g(n), silloin kun n kasvaa riittävän suureksi.
Θ(g(n)) on siis itse asiassa funktioiden joukko.
Theta-merkintä kertoo sekä hitaimman että nopeimman suoritusajan. Toisin sanoen, algoritmin toimiessa Θ(n2) -ajassa, se Ordo-notaation perusteellakin toimii Ο(n2) -ajassa. Mutta, jos algoritmi toimii Ο(n2) ajassa, siitä ei välittömästi seuraa, että algoritmi toimisi Θ(n2) -ajassa, sillä Θ(f(n)) sisältää Ο(f(n)):n mutta Ο(f(n)) ei sisällä Θ(f(n)):aa.
Theta-notaatiolla siis ilmoitetaan:
Esimerkki

Osoitetaan, että 12n8 ≠ Ο(n7).
Väite:
Tehdään vastaoletus:
Tällöin on löydyttävä sellaiset c2 ja n0 että:
Mutta tällöinhän:
Josta seuraa ristiriita.
Vastaoletuksesta seuraa ristiriita, joten alkuperäinen väite on tosi, eli 12n8 ≠ Ο(n7).
Samalla periaatteella voidaan todistaa, että 12n7 = Ο(n8) on tosi.[lähde? ]
Kirjallisuutta

Sanjeev Arora & Boaz Barak: Computational Complexity: A Modern Approach, Draft (PDF) (englanniksi)
HTC HD2

HTC HD2
HTC HD2 on HTC:n marraskuussa 2009 markkinoille tuoma älypuhelin. Puhelin on hyvin tekninen ja sisältää mm. 1 GHz snapdragon-suorittimen, sekä Windows Mobile 6.5 -käyttöjärjestelmän. Puhelin kilpailee lähinnä Applen iPhonen ja Nokian N900 -puhelimien kanssa.